

# Appellsak nr. 6/2011

# År 2011, 23.november, traff Appellkomiteen følgende avgjørelse:

**Saken gjelder:**

Appell fra travtrener Kristian Bjørnerød over sanksjon ilagt ved Bjerke Travbane etter 8.løp den 18.september 2011.

**Appellkomiteens sammensetning:**

Halvor Høyem (leder), Finn Hagen og Benny Rustviken.   
Ingen av AKs medlemmer erklærte seg inhabile, og AK erklærte seg habil.

**Banedommerkomiteens avgjørelse**:

Banedommerkomiteen ved Bjerke Travbane traff 18.september 2011 slik avgjørelse:

*Kjører av hest nr.6, Kristian Bjørnerød, ilegges bot kr. 10 000,00 for sjenering av konkurrent.*

**Muntlige forhandlinger:**Muntlige forhandlinger med bevisførsel fant sted i Hestesportens Hus den 23.november 2011.  
AK fikk seg forelagt:

* Appell fra Kristian Bjørnerød datert 30.september 2011
* Dommervideo fra det aktuelle løp
* Publikumsvideo fra det aktuelle løp
* Opptak av dommeravhør av Kristian Bjørnerød og Eirik Høitomt
* Dommerrapport fra det aktuelle løp
* Dommerprotokoll fra det aktuelle løp
* Utvidet dommerrapport utarbeidet av banedommerkomiteen på Bjerke Travbane
* Startliste
* Premieliste
* Datautskrift over registrerte sanksjoner, Kristian Bjørnerød

Videre avhørte AK følgende vitner/parter:

* Kristian Bjørnerød
* Øivind W. Johannessen
* Tom Erik Solberg (telefon)

**AKs vurdering:**AK har sett de aktuelle videoer utallige ganger, og Johannessen og Bjørnerød fikk anledning til å kommentere hendelsesforløpet. AK er uenig i banedommerkomiteen ved Bjerke sin subsumering under Løpsreglementets § 12-4, pkt.4. Etter AKs oppfatning er det neppe et sporskifte etter pkt. 4, men en sjenering som bør henføres under pkt.5 (sjenering under passering), idet det kjøres for trangt. Når det gjelder sanksjonen, finner AK at denne er overensstemmende med sanksjonsnormen.  
AK har således kommet til å ville stadfeste dommerkomiteens avgjørelse.

**Slutning:**Bjerke Travbane dommerkomités avgjørelse av 18.september 2011 mot Kristian Bjørnerød under årets Hoppederby stadfestes.

Avgjørelsen er enstemmig.

Oslo den 23.november 2011

Halvor Høyem Benny Rustviken Finn Hagen